ΚΑΝΟΝΙΣΜΟΣ (ΕΚ) αριθ. 882/94 ΤΗΣ ΕΠΙΤΡΟΠΗΣ της 20ής Απριλίου 1994 για την τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 779/94 της Επιτροπής (2), και ιδίως το άρθρο 9,

Εκτιμώντας:

ότι τα άρθρα 291 έως 304 του κανονισμού (ΕΟΚ) αριθ. 2454/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 655/94 (4), καθορίζουν τους όρους στους οποίους υπόκεινται η υπαγωγή ορισμένων εμπορευμάτων σε ευνοϊκό δασμολογικό καθεστώς κατά την εισαγωγή λόγω του ειδικού τους προορισμού-

ότι ορισμένοι τύπου εξοπλισμού δοκιμών για ολοκληρωμένα κυκλώματα απολαμβάνουν, βάσει του κανονισμού (ΕΚ) αριθ. 3080/93 του Συμβουλίου (5), εισαγωγικής δασμολογικής ατέλειας λόγω του ειδικού τους προορισμού, όταν προορίζονται για δοκιμές λειτουργικότητας ολοκληρωμένων κυκλωμάτων-

ότι μπορεί να υπάρξουν δυσκολίες στη διάκριση μεταξύ, αφενός, των τεσσάρων διαφορετικών τύπων εξοπλισμού δοκιμών για ολοκληρωμένα κυκλώματα για δοκιμές λειτουργικότητας ολοκληρωμένων κυκλωμάτων που απολαμβάνουν εισαγωγικής δασμολογικής ατέλειας για ειδικούς σκοπούς και ομοειδών εμπορευμάτων αφετέρου, εφόσον όλοι οι τύποι εμπίπτουν στον κωδικό Σο 9030 81- ότι μπορεί να γίνει η διάκριση αυτή με τη βοήθεια ειδικών περιγραφών- ότι πρόσθετες συμπληρωματικές σημειώσεις για το σκοπό αυτό θα πρέπει να εισαχθούν στο κεφάλαιο 90 της συνδυασμένης ονοματολογίας- ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 2658/87-

ότι, για να εξασφαλιστεί ενιαία εφαρμογή της συνδυασμένης ονομοτολογίας, είναι απαραίτητο να θεσπιστούν διατάξεις σχετικά με την κατάληξη ορισμένων ειδικών τύπων εξοπλισμού δοκιμών για ολοκληρωμένα κυκλώματα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της Επιτροπής Τελωνειακού Κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ακόλουθες πρόσθετες επεξηγηματικές σημειώσεις προστίθενται στο κεφάλαιο 90 της συνδυασμένης ονοματολογίας του παραρτήματος του κανονισμού (ΕΟΚ) αριθ. 2658/87:

"2. Για τους σκοπούς της διάκρισης 9030 81 20 ο όρος "συσκευή ελέγχου παραγωγής με ημιαγωγούς και ακροδέκτες" σημαίνει ηλεκτρονικό εξοπλισμό για τον έλεγχο της λειτουργίας ολοκληρωμένων κυκλωμάτων κατά τη διαδικασία παραγωγής, συναρμολογημένων σε τράπεζα δοκιμών με τη χρήση ακροδεκτών, ο οποίος περιλαμβάνει κεφαλή δοκιμών διασύνδεσης για τη σύνδεση με τις υπό δοκιμή διατάξεις, γεννήτριες σημάτων, μονάδα ελέγχου σημάτων, μονάδα (μονάδες) μέτρησης και σύγκρισης και, τέλος, τα σχετικά τροφοδοτικά.

3. Για τους σκοπούς της διάκρισης 9030 81 81 ό όρος "συσκευή ελέγχου παραγωγής με ημιαγωγούς" σημαίνει ηλεκτρονικό εξοπλισμό για τον έλεγχο της λειτουργίας ψηφιακών κυκλωμάτων κατά τη διαδικασία παραγωγής, ο οποίος έχει τη δυνατότητα να παρέχει προγραμματιζόμενο χρονομετρητή, μορφότυπο δεδομένων των σημάτων και το βαθμό ολοκλήρωσης του ελέγχου, χωρίς διακοπή της πορείας αυτού, ελέγχου ο οποίος περιλαμβάνει κεφαλή δοκιμών διασύνδεσης για τη σύνδεση με τις υπό δοκιμή διατάξεις, μονάδα ελέγχου σημάτων, ψηφιακές γεννήτριες σημάτων, ψηφιακή(ές) μονάδα(ες) μέτρησης και σύγκρισης και, τέλος, τα σχετικά τροφοδοτικά.

4. Για τους σκοπούς της διάκρισης 9030 81 83 ο όρος "συσκευή ελέγχου παραγωγής με ημιαγωγούς" σημαίνει ηλεκτρονικό εξοπλισμό για τον έλεγχο της λειτουργίας ανάμεικτων αναλογικών και ψηφιακών κυκλωμάτων κατά τη διαδικασία παραγωγής, ο οποίος περιλαμβάνει κεφαλή δοκιμών διασύνδεσης για τη σύνδεση με τις υπό δοκιμή διατάξεις, μονάδα ελέγχου σημάτων, αναλογικές και ψηφιακές γεννήτριες σημάτων, αναλογική(ές) και ψηφιακή(ές) μονάδα(ες) μέτρησης και σύγκρισης και, τέλος, τα σχετικά τροφοδοτικά.

5. Για τους σκοπούς της διάκρισης 9030 81 85 ο όρος "συσκευή ελέγχου παραγωγής με ημιαγωγούς" σημαίνει ηλεκτρονικό εξοπλισμό για τον έλεγχο της λειτουργίας ανάμεικτων αναλογικών και ψηφιακών κυκλωμάτων κατά τη διαδικασία παραγωγής, ο οποίος περιλαμβάνει κεφαλή δοκιμών διασύνδεσης για τη σύνδεση με τις υπό δοκιμή διατάξεις, μονάδων ελέγχου σημάτων, αναλογικές γεννήτριες σημάτων, αναλογική(ές) και ψηφιακή(ές) μονάδα(ες) μέτρησης και σύγκρισης και, τέλος, τα σχετικά τροφοδοτικά."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Δεκεμβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Απριλίου 1994.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 91 της 8. 4. 1994, σ. 12.

(3) ΕΕ αριθ. L 253 της 11. 10. 1993, σ. 1.

(4) ΕΕ αριθ. L 82 της 25. 3. 1994, σ. 15.

(5) ΕΕ αριθ. L 277 της 10. 11. 1993, σ. 1.